stanford-oval/wikipedia huggingface dataset:
Uusi kansainvälinen talousjärjestys
UKTJ:n päävaatimukset

Kehitysmailla täytyy olla oikeus säädellä ja kontrolloida monikansallisten yritysten toimintaa alueellaan.
Kehitysmailla täytyy olla mahdollisuus kansallistaa tai pakkolunastaa ulkomaista omaisuutta heille itselleen suotuisin ehdoin
Kehitysmailla täytyy olla mahdollisuus perustaa OPECin kaltaisia primäärituotteiden kauppaa sääteleviä koalitioita; kaikkien muiden valtioiden on tunnustettava tämä oikeus ja pidättäydyttävä ottamasta taloudellisia, sotilaallisia, tai poliittisia keinoja, joilla on tarkoitus estää tällaisia toimia
Kansainvälisen kaupan pitää perustua tarpeeseen turvata vakaat, tasa-arvoiset ja kannattavat raaka-aineiden hinnat, yleiset ei-molemminpuoliset ja ei-diskriminoivat suojatullikäytännöt, sekä teknologian siirto kehitysmaihin; ja sen pitää turvata taloudellinen ja tekninen apu ilman yrityksiä kontrolloida avunsaajamaita.
Arvostelua

Professori Harry Johnsonin mukaan tehokkain tapa auttaa köyhiä on siirtää varoja rikkailta köyhille. UKTJ:ssä annettaisiin monopolivoiman omaavien köyhien maiden puuttua näihin siirtoihin, mikä tyypillisesti haittaisi eniten muita köyhiä maita.
Hintojen määrääminen niiden luonnollisen tason yläpuolelle yleensä vähentää kyseisten hyödykkeiden kysyntää ja siten aiheuttaa työttömyyttä tuottajien piirissä. Lisäksi hintasääntelyn tuottama lisähinta ohjautuu tyypillisesti niille, jotka voivat päättää, kuka saa tuottaa, esimerkiksi hallituksille ja maanomistajille.
Tehokkain tapa kehitykseen olisi, että köyhien maiden hallitukset hallitsisivat luotettavalla ja ennakoitavalla tavalla ja antaisivat kansalaisilleen vapauden investoida. Myös vapaakauppa auttaisi köyhiä maita ja näiden tulisi luopua protektionismista.
Uusi valtakunnankanslia

Uuden valtakunnankanslian julkisivu.
Uusi valtakunnankanslia (saks. Neue Reichskanzlei) oli Berliinissä vuosina 1939–1945 sijainnut hallintorakennus, jonka arkkitehti Albert Speer suunnitteli Adolf Hitlerin käyttöön. Se oli osa valtakunnankanslian rakennuskompleksia, Wilhelmstrassen varrella jo vanhastaan sijainnutta Saksan valtakunnankanslerin virka-asuntoa. Uusi valtakunnankanslia oli kansallissosialistisen arkkitehtuurin tunnetuimpia edustajia.
Hitler pyysi vuonna 1938 suosikkiarkkitehtiaan Speeriä suunnittelemaan vanhalle valtakunnankanslialle laajennusosan samaan kortteliin, kulman taakse Vossstrasse-sivukadun puolelle. Speer sai käyttöönsä rajoittamattoman budjetin, ja rakennus valmistui tammikuussa 1939, ennätyksellisesti vain 12 kuukaudessa. Uusi valtakunnankanslia oli osin kolmi- ja osin kaksikerroksinen, mutta muuten mittasuhteiltaan mahtipontinen. Rakennus oli 421 metriä pitkä, siinä oli 420 huonetta ja kerrosalaa 16 300 neliömetriä. Puutarhoineen se käsitti 16 hehtaarin alueen. Se oli suurin Speerin toteutuneista rakennushankkeista. Uuden valtakunnankanslian askeettinen ja symmetrinen julkisivu edusti Speerin muunnelmaa Karl Friedrich Schinkelin preussilaisesta uusklassismista. Sisäänkäyntiä koristivat Speerin arkkitehtuurille tyypilliset neliskulmaiset pylväät. Sisäänkäynnin yhteydessä oli kaksi kuvanveistäjä Arno Brekerin toteuttamaa pronssipatsasta, Wehrmacht (Armeija) ja Partei (Puolue).
Uuden valtakunnankanslian mittasuhteiden oli tarkoitus korostaa Hitlerin arvovaltaa. Rakennus oli suunniteltu siten, että lyhinkin reitti pääsisäänkäynniltä Hitlerin työhuoneeseen oli 140 metriä pitkä, ja arvovieraat kierrätettiin vielä pidempää yli 300 metrin pituista reittiä vanhan valtakunnankanslian kautta. Pelkkä Hitlerin työhuone oli mitoiltaan 27 x 14,5 metriä, ja sen seinät oli verhoiltu punaisella marmorilla. Sen ohella rakennuksen tärkeimpiin edustustiloihin kuului 46 x 19 metrin kokoinen mosaiikkisali, jota koristivat taiteilija Hermann Kasparin mosaiikkityöt. Hitler piti rakennusta vain väliaikaisena ja halusi korvata sen vuoteen 1945 mennessä vielä mahtavammalla.
Uusi valtakunnankanslia vaurioitui brittien ilmapommituksissa marraskuussa 1943 ja raunioitui puna-armeijan tykkitulesta Berliinin taistelun aikana keväällä 1945. Neuvostomiehittäjät purkivat rauniot vuonna 1947. Rakennuksen kiviainesta käytettiin useissa Itä-Berliinin rakennushankkeissa, ja se oli jonkin aikaa ”Saksan suurin kivilouhimo”. Marmoria päätyi muun muassa Treptower Parkin neuvostomonumenttiin ja Thälmannplatzin metroaseman sisustukseen.
Aiheesta muualla

Kuvia tai muita tiedostoja aiheesta Uusi valtakunnankanslia Wikimedia Commonsissa
Uutiskirje

Uutiskirje on kiinnostuneille tilaajille lähetetty julkaisu, joka käsittelee yleensä tarkasti rajattua aihetta ja kertoo tähän aiheeseen liittyvistä ajankohtaisista tapahtumista.
Uutiskirjeet on perinteisesti lähetetty postilla. Pienemmissä harrastajien uutiskirjeissä ei ole aina ollut varaa painotekniikan käyttöön, joten julkaisuja on kopioitu kopiokoneella. Jotkut uutiskirjeet ovat myös tilaamisen yhteydessä vaatineet liittämään mukaan tietyn määrän postimerkkejä, joilla on katettu postituskustannuksia.
Nykyisin uutiskirjeet toimitetaan lähinnä sähköpostilla sähköpostilistoille.
Valioasun talo

| Valioasun talo> Helsingin Osake-Pankin talo |
| --- | --- |
 Valioasun talo vuonna 2016.
Osoite:  Hämeenkatu 29
Sijainti:  Nalkala, Tampere
Koordinaatit:  61°29′49″N, 23°45′16″E
Rakennustyyppi:  asuin- ja liikerakennus
Valmistumisvuosi:  1929
Suunnittelija:  Runar Finnilä
Rakennuttaja:  Helsingin Osake-Pankki
Urakoitsija:  Rakennustoimisto Tähtinen & Sola 
Omistaja:  As.oy Hämeenkatu 29
Kerrosluku:  6
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Valioasun talo on vuonna 1929 valmistunut kuusikerroksinen asuin- ja liikerakennus, joka sijaitsee Tampereen ydinkeskustassa, osoitteessa Hämeenkatu 29. Sen rakennutti toimitalokseen Helsingin Osake-Pankki. Rakennuksen nykyinen kutsumanimi viittaa Valioasun tavarataloon, joka toimi tiloissa 1960-luvulta alkaen, aina vuoteen 1991 asti.
Talon on suunnitellut arkkitehti Runar Finnilä vuonna 1928, ja se edustaa aikakaudelle tyypillistä pankkirakennusarkkitehtuuria. Julkisivussa on käytetty kipsikoristeita ja klassismille tunnusomaisia seinä- ja räystäslistoja. Kun talo valmistui, sen koristeellinen tyyli näytti jo vanhanaikaiselta, sillä funktionalismi oli juuri rantautumassa Suomeen.
Valioasun talo on osa valtakunnallisesti merkittävää Hämeenkadun, Hämeensillan ja Keskustorin rakennuskokonaisuutta. Talo on
suojeltu asemakaavalla vuonna 1993. Tampereen kaupungin kaavoitusyksikön mukaan kyseessä on rakennustaiteellisesti ja kaupunkikuvallisesti arvokas kohde.
Aiheesta muualla

Kuvia tai muita tiedostoja aiheesta Valioasun talo Wikimedia Commonsissa
Uutiset (täsmennyssivu)

Uutiset tarkoittaa seuraavia asioita:
uutinen, uutta tietoa ajankohtaisista asioista
Nelosen uutiset, televisiokanava Nelosen tuottama uutislähetys
Kymmenen uutiset, MTV3:n kymmeneltä lähetettävä uutislähetys
Seitsemän uutiset, MTV3:n seitsemältä lähetettävä uutislähetys
TV-nytt, Yle Femin ruotsinkielinen uutislähetys.
TV-uutiset, yleisnimi kaikille uutislähetyksille kokonaisuutena
Tv-uutiset, yleisnimitys Yleisradion uutislähetyksille
Uutisikkuna, Yleisradion luettava lähetys.
Vicente de Lima

| Mitalit> Maa:   Brasilia.Miesten yleisurheilu. Olympialaiset  | Mitalit> Maa:   Brasilia.Miesten yleisurheilu. Olympialaiset  | Mitalit> Maa:   Brasilia.Miesten yleisurheilu. Olympialaiset  | Maa:   Brasilia> Miesten yleisurheilu. |
| --- | --- | --- | --- |
|  Hopeaa | Sydney 2000 | 4 × 100 m |  |
|  Pronssia | Peking 2008 | 4 × 100 m |  |
| MM-kilpailut  | MM-kilpailut  | MM-kilpailut  |  |
|  Hopeaa | Pariisi 2003 | 4 × 100 m |  |
Vicente de Lima (s. 4. kesäkuuta 1977 Currais Novos) on brasilialainen pikajuoksija.
De Lima karsiutui Sevillan MM-kisoissa 1999 100 metrin juoksun toisissa alkuerissä ajalla 10,36. Seuraavana vuonna hän karsiutui Sydneyn olympialaisissa 100 metrin alkuerissä ajalla 10,31, mutta oli kisoissa mukana Brasilian joukkueessa, joka sai olympiahopeaa 4 × 100 metrin viestijuoksussa. Birminghamin sisäratojen MM-kisoissa 2003 hän karsiutui 60 metrin välierissä ajalla 6,70. Myöhemmin samana vuonna Pariisin ulkoratojen MM-kisoissa hän oli mukana voittamassa pikaviestissä MM-hopeaa.
De Lima karsiutui Ateenan olympialaisissa 2004 100 metrin välierissä ajalla 10,28. Seuraavana vuonna hän voitti Brasilian mestaruudet 100 ja 200 metrin juoksussa. Moskovan sisäratojen MM-kisoissa 2006 hän sijoittui seitsemänneksi 60 metrillä ajalla 6,62. Myöhemmin samana vuonna hän voitti Ibero-Amerikan mestaruuden 100 metrillä ajalla 10,22, mutta karsiutui samoissa kisoissa 200 metrin alkuerissä ajalla 21,37. Osakan MM-kisoissa 2007 hän karsiutui 100 metrin toisissa alkuerissä. Valencian sisäratojen MM-kilpailuissa 2008 hän sijoittui 60 metrillä viidenneksi. Saman vuoden Pekingin olympialaisissa hän eteni 100 metrillä toisiin alkueriin.  Pikaviestissä hän juoksi Brasilian joukkueessa, joka sijoittui alun perin neljänneksi, mutta nousi lopulta vuonna 2018 virallisesti pronssimitalille kun Jamaikan joukkue hylättiin Nesta Carterin dopingkäryn takia.
Dohan sisäratojen MM-kilpailuissa 2010 De Lima karsiutui 60 metrin välierissä.
Henkilökohtaiset ennätykset

50 metrin juoksu: 5,75 (2009)
60 metrin juoksu: 6,58 (2008)
100 metrin juoksu: 10,13 (2004)
200 metrin juoksu: 20,39 (2004)
Varangin niemimaan kansallispuisto

| --- | --- |
Sijainti:  Norja, Finnmark
Pinta-ala:  1 804,0 km2 
| --- | --- |
Nimi alkuperäiskielellä:  Varangerhalvøya nasjonalpark
Tyyppi:  Kansallispuisto 
Perustettu:  2006
muokkaa - muokkaa wikitekstiä - muokkaa Wikidataa
Kartta Pohjois-Norjan kansallispuistoista, Varangin niemimaan kansallispuisto on merkitty numerolla 29.
Varangin niemimaan kansallispuisto (norj. Varangerhalvøya nasjonalpark, pohjoissaameksi Várnjárgga álbmotmeahcci, kveeniksi Varenkinniemen kansalistaras) sijaitsee Koillis-Norjassa Finnmarkin läänissä. Alue on perustettu vuonna 2006. Kansallispuisto on kooltaan 1804 neliökilometriä ja levittäytyy Båtsfjordin, Uuniemen, Vesisaaren ja Vuoreijan kuntien alueille.
Kansallispuistossa on joitain avoimia tupia lyhyttä majoittumista varten. Kansallispuiston korkein kohta on 633,8 metriä merenpinnan yläpuolella oleva Skipskjølen eli Beallját -tunturi.
Umikaze-luokka

| Umikaze / 海風型駆逐艦 |
| --- | --- |
 Luokkaan kuulunut Yamakaze.

Tekniset tiedot
Uppouma:  1 050 t
Pituus:  98,5 m
Leveys:  8,6 m
Syväys:  2,7 m
Koneteho:  20 500 ihp
Nopeus:  33 solmua
Miehistöä:  141
Aseistus
Meritorjunta:  2 × 12 cm/40 -tykkiä 5 × 8 cm/40 -tykkiä 2 × 45 cm torpedoputkea
Umikaze-luokka (jap. 海風型駆逐艦) oli keisarillisen Japanin laivaston kahden torpedovenehävittäjän muodostama alusluokka, joka oli Japanin laivaston ensimmäinen isohko avomerelle suunniteltu hävittäjäluokka.
Taustaa

Luokka suunniteltiin Venäjän–Japanin sodan päätyttyä, kun sotakokemukset osoittivat palveluksessa olleiden torpedovenehävittäjien olevan liian pieniä ja heikosti suunniteltuja avomerellä tapahtuviin sotatoimiin. Suunnitellut alukset perustuivat Britannian kuninkaallisen laivaston suunnitelmiin, jotka toteutettiin Maizurun laivastontelakalla ja Mitsubishin Nagasakin telakalla.
Suunnittelu

Tribal-luokan pohjalta suunnitellut alukset olivat uppoumaltaan lähes kolme kertaa suurempia kuin edeltäjänsä. Niiden sisätilat kuitenkin muistuttivat suuresti Ikazuchi-luokan aluksia. Propulsiojärjestelmä vaihdettiin hiilikäyttöisestä Parsonsin toimittamiin öljyä polttoaineena käyttäviin kattiloihin, joiden tuottama höyry käytti turbiinimoottoria. Mitattu teho oli 20 500 hevosvoimaa akselia kohden, mikä mahdollisti 33 solmun maksiminopeuden. Suuri polttoaineenkulutus kuitenkin rajoitti alusten toimintasädettä.
Alusten aseistukseen oli kaksi 12 senttimetrin tykkiä. Niistä yksi oli asennettu etukannelle ja toinen puolikannelle. Apuaseina oli viisi kahdeksan senttimetrin tykkiä. Aseistusta täydensivät aluksi kolme torpedoputkea, joita ei voinut ladata uudelleen merellä. Putket kuitenkin vaihdettiin suunnittelun lopulla kahteen uudelleenladattavaan.
Alukset

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| Umikaze | Maizurun laivastontelakka | 23. marraskuuta 1909 | 10. lokakuuta 1910 | 28. syyskuuta 1911 | poistettu alusluettelosta 1. huhtikuuta 1936 |
| Yamakaze | Mitsubishi, Nagasaki | 1. kesäkuuta 1909 | 21. tammikuuta 1911 | 21. lokakuuta 1911 | poistettu alusluettelosta 1. huhtikuuta 1936 |
Aiheesta muualla

Kuvia tai muita tiedostoja aiheesta Umikaze-luokka Wikimedia Commonsissa
Umikaze-luokan hävittäjät
Keisarillisen Japanin laivaston alusluokat ensimmäisessä maailmansodassa
| --- | --- |
Dreadnought-taistelulaivat:  Fusō • Ise • NagatoC
Pre-dreadnought-taistelulaivat:  Fuji • Shikishima • AsahiS • MikasaS • Katori • Satsuma • Kawachi
Taisteluristeilijät:  Tsukuba • Ibuki • Kongō
Panssariristeilijät:  ChiyodaS • Asama • Izumo • YakumoS • AzumaS • Kasuga
Pansarikansiristeilijät:  Naniwa • Matsushima • AkitsushimaS • Suma • Kasagi • Niitaka • OtowaS • ToneS • Chikuma
Hävittäjät:  Ikazuchi • Murakumo • Akatsuki • Shirakumo • Harusame • Kamikaze • Umikaze • Sakura • Urakaze • Kaba • Isokaze • Momo • Enoki • Kawakaze • MomiC • MinekazeC
Torpedoveneet:  Hayabusa
Sukellusveneet:  K • L
Urpojugend

| Urpojugend Klamydia |
| --- | --- | --- |

Studioalbumin tiedot
 Äänitetty : kevät–kesä 2003, Martin Kantola Audio
 Julkaistu: 2004
 Tuottaja(t): Sami ”Hannu” Koivisto
 Tyylilaji: punk rock
 Kesto: 36.07
 Levy-yhtiö: Kråklund Records
Klamydian muut julkaisut
| Piikkinä lihassa 2003 | Urpojugend 2004 | Tyhmyyden ylistys 2005 |
Urpojugend on Klamydian vuonna 2004 julkaisema albumi. Albumin kappaleet on julkaistu alun perin vuonna 2003 ilmestyneellä Piikkinä lihassa -kokoelmalla.
Kappaleet

Sävellykset Jokinen – Helin, sanoitukset Jokinen, sovitukset Klamydia.
Nilkit – 2.28
Uppoava ruuhi – 2.42
Tasan tarkkaan – 2.24
Rotat – 2.22
Kujanjuoksu – 3.15
Katkeruuskerroin – 3.04
Lävistyksiä (Igor's Special) – 2.19
Pillumarei – 2.29
Eihän Euroviisuihin? – 2.24
Megamarttyyri – 2.59
Ei enää – 3.23
Päästöpankki – 1.48
Saatanan syvältä – 1.43
Mömmöm-kisat – 2.47
Kokoonpano

Vesku Jokinen – laulu
Jakke Helin – kitara
Sami Kohtamäki – basso, taustalaulut
Riku Purtola – rummut
Erkki Vainionpää – harmonikka (8)
Klamydia
| --- | --- |
Studioalbumit:   Älpee  Los celibatos  Pää kiinni painajainen  Masturbaatio ilman käsiä  Tippurikvartetti  Siittiöt sotapolulla  Klamysutra  Tango delirium  Zulupohjalta  Klamytapit  Punktsipum  Urpojugend  Tyhmyyden ylistys  Klamydia  Rujoa taidetta  Loputon luokkaretki  XXV  Antisupersankarit  Aikuisilta kielletty  Hiljainen pöytä läheltä orkesteria 
EP:t:   Heja grabbar  Ja tauti leviää  Heppi keippi  DSS  Säynäväynäviä  Hihhulit tuloo  I really hate you  Lahja  Huono  Huipulla tuulee  L.A.M.F.  Perseeseen  Onnesta soikeena  Snapsin paikka  Ryssä mun leipääni syö  Ookko tehny Lenkkiä?  Suomi on sun  Seokset  Ne jää jotka jää  Miljoonan kilsan tennarit  Kingi ja kuusipuu  Näsinneula näkyy 
Kokoelmat:   Tres Hombres  Lahjattomat  Klamytologia  Piikkinä lihassa  Jubelium!  Sound Pack 2CD+DVD 
Livealbumit:   Kötinää  Himmelachtungperkele  ...ja käsi käy  Punksinfonia 
Singlet:   ”Huipulla tuulee”  ”Arvon (lisäveron) mekin ansaitsemme”  ”Saksaan”  ”Narkkarirakkautta”  ”Pala Rauhaa”  ”Perseeseen”  ”Kosketus”  ”Onnesta soikeena”  ”Letoisa Lewinsky”  ”Snapsin paikka”  ”Ryssä mun leipääni syö”  ”Koomikko tahtomattaan”  ”Ookko tehny lenkkiä?”  ”Suomi on sun”  ”Seokset”  ”Kujanjuoksu”  ”Promillepuheluita”  ”Pienen pojan elämää”  ”Lohikäärme Puff”  ”Pohjanmaalla”  ”Jalat suorana”  ”Ne jää jotka jää”  ”Rujoa taidetta”  ”Miljoonan kilsan tennarit”  ”Haaveet elättää”  ”Suomalainen tarina”  ”Pelasta”  ”Kaikki hyvä”  ”Poika pysyy Suomessa”  ”Älä pelkää!”  ”Ripota mun tuhkani Kyrönjokeen”  ”Rakas hullu”  ”Isi haisee rokkenrollilta”  ”Tervetuloa helvettiin”  ”Pyyntö”  ”Känni-ääliön paluu”  ”Älä peitä mun aurinkoo”  ”Koomikon kyyneleet”  ”Saappaat jalassa”  ”Fittihitti”  ”Kingi ja kuusipuu”  ”Sotaa vai rakkautta?”  ”Sääntö-Suomi”  ”Iso I”  ”Se on koronaa”  ”Joulu piritalossa”  ”Outo aika”  ”Sydämessä mukana”  ”Pieni suuri elämä” 
DVD:t:   "Klamydia Rockperry Live 2003"  "Usvaputki" 
Musiikkivideot:   Oodi Hietskulle  Pilke Silmäkulmassa  Pala Rauhaa  Sytkäri  Kosketus  Laiskat ja pulskeat  Negatiivisemman ajattelun ryhmä  Ookko tehny lenkkiä?  Eihän euroviisuihin?  Pienen pojan elämää  Pohjanmaalla  Rujoa taidetta  Ajolähtö  Puutavaraa  Huipulla tuulee  Ajetaan aaveet pois  Suomalainen tarina  Pelasta!  Älä pelkää!  Ripota mun tuhkani Kyrönjokeen  Pyyntö  Koomikon kyyneleet  Sydämessä mukana
Victor Verschueren

| Mitalit> Maa:   Belgia.Miesten rattikelkkailu. Olympialaiset  | Mitalit> Maa:   Belgia.Miesten rattikelkkailu. Olympialaiset  | Mitalit> Maa:   Belgia.Miesten rattikelkkailu. Olympialaiset  | Maa:   Belgia> Miesten rattikelkkailu. |
| --- | --- | --- | --- |
|  Pronssia | Chamonix 1924 | neljän–viiden miehen kelkka |  |
Victor Abel Verschueren (19. huhtikuuta 1893 – 1. tammikuuta 2000) oli belgialainen rattikelkkailija, joka voitti pronssia Chamonix’n olympialaisista 1924 4–5 miehen joukkuekilpailusta Charles Mulderin, René Mortiaux’n, Paul van den Broeckin ja Henri Willemsin kanssa. Hän kuului samoissa kisoissa myös jaetulle seitsemännelle sijalle tulleeseen Belgian jääkiekkomaajoukkueeseen. Verschueren pelasi maalivahtina.
Valio Sverige

| Valio Sverige AB |
| --- | --- |
Yritysmuoto:  osakeyhtiö
Perustettu:  1994
Kotipaikka:  Tukholma, Ruotsi
Toiminta-alue:  Ruotsi
Toimiala:  elintarvikkeiden markkinointi
Liikevaihto:  42 miljoonaa euroa
Henkilöstö:  43
Kotisivu:  www.valio.se
Infobox OKVirheellinen NIMI-arvo: 
Valio Sverige AB on Valion Tukholmassa sijaitseva ruotsalainen tytäryhtiö. Henkilöstöä yhtiössä on 43, ja liikevaihto on 42 miljoonaa euroa. Valio Sverigen kautta Ruotsissa markkinoidaan tuoretuotteita, kuten ruoanvalmistustuotteita, mehuja, jogurtteja, raejuustoa ja viiliä. Tunnetuimmat brändit ovat Valio, HYLA, Gefilus, Laktosfri, YO-ghurt, Vanilj, Frukti ja Mild. Valio HYLA -tuoteperhe on laajin Ruotsin markkinoilla oleva vähälaktoosisten tuotteiden valikoima.
Historia

Valio Sverige AB on perustettu vuonna 1994. Aluksi yhtiö aloitti juustojen myynnin, ja seuraavana vuonna se alkoi myydä myös tuoretuotteita. Marraskuussa 2002 Valio Sverige toi Ruotsin markkinoille laktoosittoman maitojuoman, jonka myynti ylitti odotukset. Syksyllä 2003 yhtiö taas toi markkinoille laktoosittoman ruoanvalmistuskerman. Vuonna 2005 laktoosittomien tuotteiden valikoima laajeni jälleen. Laktoosittomat tuotteet muodostavat jo noin 30 % yhtiön myynnistä.
Vuonna 2006 Valio yritti yhdessä kahden ruotsalaismeijerin, Skånemejerierin ja Milkon, kanssa muodostaa yhteisen myynti- ja markkinointiyrityksen. Hanke kaatui Valion mukaan, kun Skånemejerier ja Milko eivät päässeet yksimielisyyteen yrityksen perustamisen ehdoista, ja myös yritystensä arvosta Skånemejerierillä ja Milkolla oli näkemyseroja.
Aiheesta muualla

Yhtiön kotisivut (ruotsiksi)
Valion tytäryhtiöt
Finlandia Cheese
Nordic Dairy Holding
Rushold M
OOO Valio
Valio Center Odintsovo
Valio Baltic
Valio Eesti
Võru Juust
Valio Danmark
Valio International (Latvia)
Valio International (Liettua)
Valio Shanghai
Valio Sverige
Vicenza Calcio

Vicenza Calcio on italialainen jalkapalloseura, joka on perustettu Vicenzassa, Venetossa 9. maaliskuuta 1902. Se pelaa kaudella 2021–2022 Italian jalkapallon toiseksi korkeimmalla sarjatasolla, Serie B:ssä. Joukkue on pelannut aiemmin myös Serie A:ssa.
Joukkue osallistui ensimmäisen kerran Italian mestaruussarjaan vuonna 1911, jolloin se selvisi heti finaaliin. Finaalissa se hävisi US Pro Vercelli Calciolle, joka oli yksi sen hetken menestyksekkäimmistä italialaisseuroista. Kaudelle 1976–77 joukkue hankki riveihinsä Paolo Rossin, joka voitti sarjan maalikuninkuuden kaudella 1977–78 tehden 24 maalia. Samalla kaudella joukkue sijoittuikin Serie A:ssa toiseksi heti Juventuksen jälkeen.
Vuonna 1997 joukkue voitti Italian cupin. Viimeksi joukkue on pelannut Serie A:ssa kaudella 2000–2001.
Aiheesta muualla

Joukkueen kotisivut (Arkistoitu – Internet Archive)
Serie B 2024–2025
Bari • Brescia • Carrarese • Catanzaro • Cesena • Cittadella • Cosenza • Cremonese • Frosinone • Juve Stabia •
Mantova • Modena • Palermo • Pisa • Reggiana • Salernitana • Sampdoria • Sassuolo • Spezia • Südtirol
Luettelo Serie B:n voittajista • Serie B:n maalikuninkaat
Viacha

| Viacha |
| --- | --- |
 Viacha
 Koordinaatit: 16°39.2′S, 68°18.1′W 
Valtio:  Bolivia
Departementti:  La Paz
Korkeus:  3 871 m
Väkiluku (2012):  62 979
Infobox OKVirheellinen NIMI-arvo: 
Viacha on kaupunki Boliviassa La Pazin departementissa. Kaupungissa oli 62 979 asukasta vuoden 2012 väestönlaskennassa.
Ilmasto

Viachassa on Köppenin ilmastoluokituksen mukaan lauhkea meri-ilmasto. Vuoden keskilämpötila on noin 8 °C ja keskimääräinen sademäärä 550 millimetriä. Tammikuu on lämpimin kuukausi. Silloin vuorokauden keskilämpötila on noin 10 °C. Viilein kuukausi on kesäkuu, jolloin keskilämpötila on noin 4 °C. Sateisin kuukausi on tammikuu, jolloin sataa keskimäärin noin 130 millimetriä. Kesäkuu puolestaan on kuivin kuukausi. Silloin keskimääräinen sadanta on 4 millimetriä.
Valiojoukko (televisio-ohjelma)

| Valiojoukko |
| --- | --- |

Kestoaika:  60 minuuttia
Pääosissa:  Satu Ruotsalainen
Alkuperämaa:   Suomi
Verkko:  MTV3
Esitetty:  11. syyskuuta 2004 – 18. joulukuuta 2004
Tuotantokausia:  1
Jaksoja:  15
Tuotanto
Tuotantoyhtiö(t):  FremantleMedia
Aiheesta muualla
IMDb 
Valiojoukko on vuonna 2004 MTV3-kanavalla esitetty tietokilpailuohjelma, jota juonsi Satu Ruotsalainen. Ohjelman jokaisessa jaksossa 12 samaa ammattia edustavaa henkilöä kilpaili oman ammattialueensa voitosta.
Ohjelma perustuu kansainvälisesti menestyneeseen brittiläiseen Britain's Brainiest -formaattiin.
Jaksot

| Jakso | Ammatti | Voittaja | Ensiesitys |
| --- | --- | --- | --- |
| 1. | Kiinteistövälittäjät | Leena Vahtera | 11. syyskuuta 2004 |
| 2. | Kirjanpitäjät | Marko Wahlsten | 18. syyskuuta 2004 |
| 3. | Baarimestarit | Rieti Jauhiainen | 25. syyskuuta 2004 |
| 4. | Sotilaat | Kai Ruokojärvi | 2. lokakuuta 2004 |
| 5. | Sihteerit | Jaana Stenhammar | 9. lokakuuta 2004 |
| 6. | Postinjakajat | Petri Nummela | 16. lokakuuta 2004 |
| 7. | Poliisit | Petri Huttunen | 23. lokakuuta 2004 |
| 8. | Sairaanhoitajat | Jussi Nuolioja | 30. lokakuuta 2004 |
| 9. | Pankkitoimihenkilöt | Jarmo Kivinen | 6. marraskuuta 2004 |
| 10. | Kunnanjohtajat | Timo Halonen | 13. marraskuuta 2004 |
| 11. | Myyjät | Leena Kero | 20. marraskuuta 2004 |
| 12. | Opettajat | Mika Virta | 27. marraskuuta 2004 |
| 13. | Insinöörit | Tarmo Rahkonen | 4. joulukuuta 2004 |
| 14. | Taksinkuljettajat | Ville Maanavilja | 11. joulukuuta 2004 |
| 15. | Finaali | Tarmo Rahkonen | 18. joulukuuta 2004 |
Aiheesta muualla

MTV3 - Valiojoukko
Victor Willems

| Mitalit> Maa:   Belgia. Olympialaiset .Miesten miekkailu | Mitalit> Maa:   Belgia. Olympialaiset .Miesten miekkailu | Mitalit> Maa:   Belgia. Olympialaiset .Miesten miekkailu | Maa:   Belgia> .Miesten miekkailu |
| --- | --- | --- | --- |
|  Kultaa | Tukholma 1912 | kalpa, joukkuekilpailu |  |
|  Pronssia | Lontoo 1908 | kalpa, joukkuekilpailu |  |
Victor Willems (19. helmikuuta 1877 – 1918) oli belgialainen miekkailija ja olympiavoittaja. Hän sai vuoden 1908 kesäolympialaisissa Lontoossa pronssia kalvan joukkuekilpailussa. Tukholman kesäolympialaisissa 1912 Willems osallistui floretin sekä kalvan yksilökilpailuihin ja kalvalla myös joukkuekilpailuun, jossa hän oli mukana voittamassa kultaa.
Uvs

| Uvsin provinssi Увс аймаг |
| --- | --- |
 Hyargasjärven rantaa
 Lippu:  Vaakuna
 Sijainti Mongoliassa
Valtio:  Mongolia
Perustettu:  1931
Hallinto:  
 – hallinnollinen keskus:  Ulaangom
Pinta-ala:  69 600 km²
Väkiluku (2010):  72 906
 – väestötiheys:  1 as./km²
Lyhenteet:  
 – ISO 3166:  MN-046
 
Provinssin internetsivut
Uvs (mong. Увс аймаг, Uvs aimag) on yksi Mongolian 21 provinssista. Se sijaitsee maan luoteisosassa ja rajautuu Zavhanin, Hovdin ja Bajan-Ölgiin provinsseihin sekä pohjoisessa Venäjään. Siellä on vuoden 2010 väestönlaskennan mukaan 72 906 asukasta ja sen pinta-ala on 69 600 neliökilometriä. Provinssin pääkaupunki on Ulaangom.
Provinssi on saanut nimensä Uvsjärveltä, joka on maan suurin.